**30 Mám udelený trvalý pobyt na území Slovenskej republiky. Som povinný hradiť poistné v prípade dlhodobej neprítomnosti na území Slovenskej republiky?**

Zákon číslo 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v ustanovení § 3 ods. 2 písm. c) uvádza, že povinne verejne zdravotne poistená je fyzická osoba ktorá má trvalý pobyt na území Slovenskej republiky, to ale neplatí ak sa dlhodobo zdržiava v cudzine a je zdravotne poistená v cudzine a na území Slovenskej republiky nie je zamestnaná ani nevykonáva samostatnú zárobkovú činnosť; za dlhodobý pobyt v cudzine sa považuje pobyt dlhší ako šesť po sebe nasledujúcich kalendárnych mesiacov.

Cudzinec, ktorý spĺňa hore uvedené podmienky nemusí platiť zdravotné poistenie na území Slovenskej republiky až do dňa návratu.